Henny Moan

**Henny Elisabeth Moan** (1936–2024) var en norsk skuespiller. Hun var fra 1950-årene en av norsk films og teaters fremste kvinnelige skuespillere.

Hun debuterte ved Det Norske Teatret i 1955 og slo gjennom med roller i de klassiske filmene *[[Ni liv (film)|Ni liv]]* (1957) og *[[De dødes tjern]]* (1958). Hun hadde sentrale kvinneroller på Nationaltheatret, Fjernsynsteatret og Oslo Nye Teater. Hun ble kjent for et bredt publikum for sine mange tolkninger av Henrik Ibsens kvinneroller for Fjernsynsteatret i 1960- og 1970-årene: «Rebekka West» i *[[Rosmersholm]]* (1966), «Irene» i *[[Når vi døde vågner]]* (1973) og «Helene Alving» i *[[Gengangere]]* (1978). Hun spilte Edvarda i NRKs TV-serie *Benoni & Rosa* (1975). Hun var gift med André Bjerke og samboer med Ole Paus.

## Bakgrunn og utdannelse
Henny Moan ble født 22. februar 1936 i Talvik i Alta. Hun vokste opp i Narvik og Gratangen; oppveksten var preget av andre verdenskrig. Som 17-åring ble hun tatt opp i det første kullet ved Statens teaterskole i 1953.

Moan døde 8. september 2024 og ble bisatt fra Kristensamfunnet i Oslo (Mikaelkirken) 13. september samme år.

## Karriere
Hun debuterte i Federico García Lorcas skuespill *Yerma* ved Det norske teatret i 1955. Samme året medvirket hun i Arne Skouens *[[Barn av solen]]* som var hennes debutfilm. Samarbeidet med Skouen fortsatte med filmen *[[Ni liv (film)|Ni liv]]*, en film som ble Oscar-nominert i klassen for beste utenlandske film. Deretter fulgte en av norsk films klassikere *[[De dødes tjern]]*.

Hun var ansatt ved Det Nye Teater, Fjernsynsteatret, Nationaltheatret, Oslo Nye Teater og Det Norske Teatret i 1978. Moan tolket mange store kvinneroller som Jeanne d’Arc, *[[Kameliadamen]]*, Frøken Julie og flere av Henrik Ibsens  kvinneroller. Hun fremstilte den skarpsindige og bestemte Leda i science-fiction-serien ''Blindpassasjer'' fra 1978. Hennes siste rolle var i *Ad Astra* i januar 2007–mai 2008; dette var avskjedsforestillingen hennes på Det Norske Teatret.

11. august 1988 var hun medgrunnlegger av Hamsun-Selskapet der hun også  var styremedlem i flere år, 

Moan representerte Arbeiderpartiet i Bærum kommunestyre 1972–1975.

## Familie
Under innspillingen av *[[De dødes tjern]]* traff hun dikteren André Bjerke som hun var gift med fra 1959 til 1972 og fikk datteren Vilde Bjerke med. Nyttårsaften 1971 møtte hun den elleve år yngre Ole Paus, som hun var samboer med 1973–1976 og fikk en sønn med. Ole Paus har sagt at Moan introduserte ham til et etablert kunstnermiljø:

Hun bodde nesten 60 år i «kunstnervillaen» Bjerkelundsveien 45 i Bærum, i en bolig hun delte med både André Bjerke og Ole Paus, og der også Jens Bjørneboe bodde hos henne og Paus i 1970-årene. Bjørneboe var André Bjerkes fetter, og hans andre ektefelle Tone Bjørneboe hadde også tidligere vært kjæreste med Bjerke.

## Priser og utmerkelser
I 2020 ble Moan utnevnt til kommandør av St. Olavs Orden «for sin fremragende innsats for norsk kunst- og kulturliv».

I årenes løp mottok hun også følgende priser og utmerkelser:

* Statens kunstnerstipend
* Oslo bys kulturstipend
* Æresmedlem i Norsk Skuespillerforbund.
* Aase Byes ærespris 2006
* Nordprofilprisen 2007
* Amandakomiteens ærespris 2010
* Kommandør av St. Olavs orden 2020

## Filmografi

*  *[[Barn av solen]]* – Kari
*  *[[Litet bo]]* – Li
* 1956 *[[På solsiden (1956)|På solsiden]]* – Wenche, Hartvigs søster
* 1956 *[[Sju vackra flickor]]* – Sonja Lund
*  *[[Ni liv (film)|Ni liv]]* – Agnes
*  *[[De dødes tjern (film)|De dødes tjern]]* – Liljan Werner
* 1958 *[[Pastor Jarman kommer hjem]]* – Lilly
* 1958 *[[Ut av mørket]]*
*  *[[Herren og hans tjenere]]* – Menighetssøster
*  *[[Omringet]]* – Frimanns kjæreste
*  *[[Gengangere (1962)|Gengangere]]* – Regine Engstrand
* 1962 *[[Kalde spor (film)|Kalde spor]]* – Ragnhild
* 1962 *Velkomstmiddag* – Cecilia
*  *[[Klokker i måneskinn]]* – Skuespillerinnen
*  *[[Falne engler (1966)|Falne engler]]* – Jane Banbury
* 1966 *[[Leke med ilden]]* – Sønnens kone
* 1966 *[[Rosmersholm]]* – Rebecca West
*  *[[Musikanter]]* – Tora, tannlegefrue
*  *[[Taxi (1969)|Taxi]]* – Eva Donizetti (TV-serie, episoden «Det lukkede rom»)
*  *[[Benoni og Rosa]]* – Edvarda (TV-serie)
* 1973 *[[Når vi døde vågner]]* – Irene von Satow
*  *[[Hedda Gabler]]* – Fru Elvsted
*  *[[Øyeblikket]]* – Stine
*  *[[Blindpassasjer (TV-serie)|Blindpassasjer]]* – Leda (TV-serie)
* 1978 *[[Gengangere (TV, 1978)|Gengangere]]* – Fru Helene Alving
*  *[[Rallarblod]]* – Skinnfellmarja
* 1979 *Tante Ulrikke* – Tante Ulrikke
*  *[[Papirfuglen]]* – Arkadina
*  *[[Sigrid Undset - et kvinneliv]]*
*  *[[Kristin Lavransdatter]]* – Ragnfrid
* 1995 *[[Amalies jul]]* – Frøken Gran (TV-serie)
*  *[[Spor (kortfilm)|Spor]]* – Dame (Kortfilm)
*  *[[Barbara (film)|Barbara]]* – Magdalene
* 1997 *[[Livets dans]]* (Stemme)
*  *[[Thranes metode (film)|Thranes metode]]* – Thranes mor
*  *[[En stein i veien]]* (Kortfilm)
* 2003 *[[Tur & retur]]* – Bestemor
*  *Siste stopp* – Rakel (Kortfilm)
*  *[[O' Horten]]* – Svea
*  *[[Orkestergraven]]* – Johanne (TV-serie)
* 2010 *[[Kommandør Treholt & Ninjatroppen]]* – Fortellerstemmen
*  *Vincent* – Signe (Kortfilm)

## Referanser


## Eksterne lenker
* 
* Henny Moan - Store norske leksikon
* Henny Moan - Norsk biografisk leksikon
*